תקנות החברות (הוראות לעניין מינוי חבר סגל אקדמי בחברה לתועלת הציבור שהיא מוסד להשכלה גבוהה לדירקטוריון החברה)

{{ח:התחלה}}
{{ח:כותרת|תקנות החברות (הוראות לעניין מינוי חבר סגל אקדמי בחברה לתועלת הציבור שהיא מוסד להשכלה גבוהה לדירקטוריון החברה), התשע״ב–2012}}

{{ח:פתיח-התחלה}}
{{ח:תיבה|ק״ת תשע״ב, 668|תקנות החברות (הוראות לעניין מינוי חבר סגל אקדמי בחברה לתועלת הציבור שהיא מוסד להשכלה גבוהה לדירקטוריון החברה)|https://olaw.org.il/takanot/takanot-7081.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק החברות#סעיף 284|סעיפים 284}}, {{ח:חיצוני|חוק החברות#סעיף 345י|345י}} {{ח:חיצוני|חוק החברות#סעיף 366|ו־366}} {{ח:חיצוני|חוק החברות|לחוק החברות, התשנ״ט–1999}} (להלן – החוק), בהתייעצות עם רשות ניירות ערך ובאישור ועדת החוקה חוק ומשפט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרה}}
{{ח:ת}} בתקנות אלה –
{{ח:ת|סוג=הגדרה}} ”מוסד להשכלה גבוהה“ או ”מוסד“ – חברה לתועלת הציבור שהיא אחד מאלה:
{{ח:תתת|(1)}} מוסד שהוכר לפי {{ח:חיצוני|חוק המועצה להשכלה גבוהה#סעיף 9|סעיף 9 לחוק המועצה להשכלה גבוהה, התשי״ח–1958}} (להלן – חוק המועצה להשכלה גבוהה);
{{ח:תתת|(2)}} מוסד שקיבל תעודת היתר או אישור לפי {{ח:חיצוני|חוק המועצה להשכלה גבוהה#סעיף 21א|סעיף 21א לחוק המועצה להשכלה גבוהה}};
{{ח:תתת|(3)}} מוסד שהתואר שהוא מעניק הוכר לפי {{ח:חיצוני|חוק המועצה להשכלה גבוהה#סעיף 28א|סעיף 28א לחוק המועצה להשכלה גבוהה}}.

{{ח:סעיף|2|מינוי עובד לדירקטוריון}}
{{ח:תת|(א)}} ניתן למנות חבר סגל אקדמי המקבל שכר ממוסד להשכלה גבוהה (להלן – חבר סגל) לדירקטוריון של המוסד, ובלבד ששיעורם של חברי הסגל המכהנים בדירקטוריון לא יעלה על 20% מכלל הדירקטורים; ואולם לא ימונה לדירקטוריון חבר סגל אם הוא נושא גם בתפקיד ניהולי במוסד, לרבות דיקן, וכן לא ימונה חבר סגל המכהן בוועד, בארגון יציג או בנציגות של עובדי המוסד.
{{ח:תת|(ב)}} על אף האמור בתקנת משנה (א), ניתן למנות את נשיא המוסד ואת המשנה לנשיא לעניינים אקדמיים או מי שמכהן בתפקיד מקביל לאלה אף אם תוארו שונה (להלן – הנשיא והמשנה לנשיא) לדירקטוריון של המוסד, וזאת נוסף על חברי הסגל שהתמנו לפי תקנת משנה (א), ובלבד ששיעורם של כלל חברי הדירקטוריון שמונו לפי תקנת משנה (א) ולפי תקנת משנה זו, לא יעלה על 25% מכלל הדירקטורים.

{{ח:סעיף|3|איסור טיפול}}
{{ח:תת|(א)}} מי שנתמנה לכהן בדירקטוריון של מוסד להשכלה גבוהה כאמור {{ח:פנימי|סעיף 2|בתקנה 2}}, לא יטפל במסגרת תפקידו כדירקטור בעניינים הנוגעים לתנאי העסקתם של עובדים במוסד, לרבות שכרם, במישרין או בעקיפין, ולא ישתתף בדיוני הדירקטוריון, בדיוני ועדות הדירקטוריון או בדיונים מטעם הדירקטוריון בעניינים כאמור, למעט בדיונים הנוגעים לדוחות הכספיים של המוסד; ואולם הנשיא והמשנה לנשיא יהיו רשאים להשתתף בדיוני הדירקטוריון, ועדות הדירקטוריון או בדיונים מטעם הדירקטוריון לעניין תנאי העסקתם של עובדים במוסד, כאמור, למעט בעניינים הנוגעים, במישרין או בעקיפין, לתנאי ההעסקה שלהם וכן יהיו רשאים מתוקף תפקידם לטפל בעניינים כאמור; הכל בלי לגרוע מהוראות כל דין, ובכלל זה, מהאיסור על הימצאות במצב של ניגוד עניינים.
{{ח:תת|(ב)}} אין באמור בתקנת משנה (א) כדי למנוע מהדירקטוריון להזמין את חברי הסגל, לרבות הנשיא והמשנה לנשיא, להביע עמדה לפניו בנושאים שבתחום אחריותם, ובלבד שהדיון וההצבעה בנושא יתקיימו בלי נוכחותם.

{{ח:סעיף|4|אישור תנאי העסקה}}
{{ח:ת}} שינויים בתנאי העסקתו, במישרין או בעקיפין, של חבר הסגל, לרבות הנשיא או המשנה לנשיא, במהלך כהונתו כדירקטור, יהיו טעונים גם אישור של ועדת הביקורת במוסד, אלא אם כן השינוי נקבע או אושר על ידי גורם חיצוני למוסד המוסמך על פי דין; הוראות {{ח:חיצוני|חוק החברות#חלק 6 פרק 5|הפרק החמישי בחלק השישי לחוק}}, כפי שהוחלו {{ח:חיצוני|חוק החברות#סעיף 345יב|בסעיף 345יב לחוק}}, לא יחולו על אישור שינויים בתנאי ההעסקה כאמור; אין באמור בתקנה זו כדי לגרוע מסמכות או חובה הנתונות לפי כל דין לגורם חיצוני לקבוע את השינוי או לאשרו.

{{ח:סעיף|5|איסור גמול נוסף}}
{{ח:ת}} חבר הסגל, לרבות הנשיא או המשנה לנשיא, לא יהיה זכאי לגמול בשל השתתפות בישיבות הדירקטוריון, מעבר לשכרו כחבר סגל או עובד המוסד.

{{ח:סעיף|6|תחילה}}
{{ח:ת}} תחילתן של תקנות אלה – לגבי חברה לתועלת הציבור שבתקנונה היו קבועות ערב יום י״ט בסיוון התשע״א (21 ביוני 2011) הוראות לעניין דירקטור שהוא עובד או נותן שירותים בשכר – ביום האמור.

{{ח:חתימות|כ״ג בכסלו התשע״ב (19 בדצמבר 2011)}}
* '''יעקב נאמן'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]